

Neuradno prečiščeno besedilo[footnoteRef:1] Odloka o ustanovitvi javnega zavoda razvojni center Murska Sobota obsega:  [1:  Opozorilo: Neuradno prečiščeno besedilo predpisa predstavlja zgolj informativni delovni pripomoček, glede katerega organ ne jamči odškodninsko ali kako drugače.] 

- Odlok o ustanovitvi javnega zavoda razvojni center za pospeševanje malega gospodarstva v Mestni občini Murska Sobota (Uradni list RS, št. 27/96) in
- Odlok o spremembah in dopolnitvah Odloka o ustanovitvi Javnega zavoda Razvojni center za pospeševanje malega gospodarstva v Mestni občini Murska Sobota (Uradni list RS, št.75/06). 

O D L O K 
o ustanovitvi javnega zavoda razvojni center Murska Sobota
(neuradno prečiščeno besedilo)

I. UVODNE DOLOČBE
1. člen
Mestna občina Murska Sobota s tem odlokom ustanovi javni zavod Razvojni center Murska Sobota za svetovanje malim in srednje velikim podjetjem na območju Mestne občine Murska Sobota. 
2. člen
Ta odlok določa:
– ime in sedež ustanovitelja
– ime in sedež Razvojnega centra
– dejavnost Razvojnega centra
– organe Razvojnega centra
– vire, način in pogoje pridobivanja sredstev za delo Razvojnega centra
– način razpolaganja s presežkom prihodkov nad odhodki in način kritja primanjkljaja sredstev za delo Razvojnega centra
– pravice, obveznosti in odgovornosti Razvojnega centra v pravnem prometu, medsebojne pravice in obveznosti, ustanovitelja in Razvojnega centra
– druge določbe v skladu z zakonom.

II. IME IN SEDEŽ USTANOVITELJA
3. člen
Ustanovitelj Razvojnega centra je Mestna občina Murska Sobota.

III. IME IN SEDEŽ ZAVODA
4. člen
Ime zavoda je: Razvojni center Murska Sobota
Zavod poleg slovenskega imena uporablja tudi tuje ime, ki se glasi:
Development Centre Murska Sobota
Sedež zavoda je v Murski Soboti, Kardoševa ulica 2.«

IV. DEJAVNOST ZAVODA
5. člen
Dejavnost zavoda je:
· L/75.13 Dejavnost javnih ustanov za pospeševanje poslovne dejavnosti
· K/74.14 Podjetniško in poslovno svetovanje
· K/74.11 Pravno svetovanje
· K/74.13 Raziskovanje trga in javnega mnenja
· K/74.40 Ekonomska propaganda
· K/74.832 Fotokopiranje in drugo razmnoževanje
· K/74.833 Druga splošna tajniška dela
· K/74.841 Prirejanje razstav, sejmov in kongresov
· K/74.843 Druge poslovne dejavnosti
· K/72.30 Obdelovanje podatkov
· K/72.40 Dejavnosti, povezane s podatkovnimi bazami
· K/72.60 Druge računalniške dejavnosti
· O/91.11 Dejavnost poslovnih in delodajalskih združenj
· O/91.12 Dejavnost strokovnih združenj
· DE/22.110   Izdajanje knjig
· DE/22.120   Izdajanje časopisov
· DE/22.130   Izdajanje revij in periodike
· DE/22.150   Drugo založništvo
· K/73.101    Raziskovanje in eksperimentalni razvoj na področju naravoslovja
· K/73.102    Raziskovanje in eksperimentalni razvoj na področju tehnologije
· K/73.102    Raziskovanje in eksperimentalni razvoj na področju kmetijstva in sorodnih dejavnosti
· K/73.201    Raziskovanje in eksperimentalni razvoj na področju družboslovja
· K/73.202    Raziskovanje in eksperimentalni razvoj na področju humanistike
· K/74.204    Drugo projektiranje in tehnično svetovanje
· K/74.300    Tehnično preizkušanje in analiziranje
· K/74.851    Prevajanje
· K/74.871    Prirejanje razstav, sejmov, in kongresov
· K/74.873    Druge poslovne dejavnosti
· M/80.422    Drugo izobraževanje, izpopolnjevanje in usposabljanje, d.n.
· O/91.330    Dejavnost drugih članskih organizacij
· O/92.522    Varstvo kulturne dediščine.
Javni zavod Razvojni center Murska Sobota je strokovno svetovalna, koordinatorska in operativna institucija za podporo trajnostnega razvoja, predvsem na področju podjetništva in projektnega managementa. Javni zavod deluje primarno kot podporna institucija na področju povezovanja med podjetji, med podjetji in institucijami znanja, nevladnimi organizacijami, raziskovalno razvojnimi institucijami, mednarodnimi institucijami ter vladnimi institucijami.
Razvojni center Murska Sobota je institucija, namenjena primarno podpori razvoju malih in srednje velikih podjetij. Javni zavod spodbuja razvoj inovativne dejavnosti in družbene odgovornosti malih in srednje velikih podjetij. Vlogo podporne institucije Razvojni center Murska Sobota opravlja še na področju promocije podjetništva, integracije strokovnjakov v mala in srednje velika podjetja ter povezovanja med strokovnjaki v malih in srednje velikih podjetjih in institucijami v zadevnih razvojnih, znanstvenih in izobraževalnih področij, na področju razvoja in podpore razvojno raziskovalnega dela, uvedbe novih tehnologij, postopkov in storitev ter pri prenosu doseženega znanja, izkušenj in tehnologij v prakso.

V. ORGANI ZAVODA
6. člen
Organi zavoda so:
– upravni odbor,
– direktor,
– programski svet.
7. člen
Zavod upravlja 7-članski upravni odbor s pristojnostmi, določenimi z zakonom in statutom zavoda.
Upravni odbor je sestavljen iz:
– 4 predstavnikov ustanovitelja
– 2 predstavnikov uporabnikov
– predstavnika delavcev zavoda.
Mandat članov upravnega odbora traja 4 leta z možnostjo ponovne izvolitve.
8. člen
Direktor predstavlja in zastopa zavod, organizira ter vodi delo in poslovanje zavoda.
Direktorja imenuje in razrešuje upravni odbor v soglasju z ustanoviteljem.
Mandat direktorja traja 4 leta z možnostjo ponovnega imenovanja. Direktor mora imeti visoko izobrazbo.
9. člen
Programski svet je strokovni organ zavoda.
Šteje 7 članov, ki jih imenuje upravni odbor. Programski svet obravnava in odloča o strokovnih vprašanjih zavoda v okviru pooblastil, določenih s statutom zavoda.
10. člen
Podrobnejša določila o pristojnostih, postopku izvolitve oziroma imenovanja, trajanju mandata in načinu dela organov iz 6. člena tega odloka, določi statut zavoda.
Statut sprejme upravni odbor zavoda v soglasju z ustanoviteljem.
VI. SREDSTVA ZA DELO
11. člen
Za ustanovitev in začetek dela Razvojnega centra se zagotovijo sredstva iz proračuna Mestne občine Murska Sobota, namenjena za pospeševanje obrti in podjetništva.
12. člen
Zavod pridobiva sredstva za delo:
– iz proračuna ustanovitelja na podlagi letnega programa dela,
– s prodajo storitev na trgu,
– iz drugih zakonsko dopustnih virov.
13. člen
Zavod odgovorja za svoje obveznosti v pravnem prometu z vsemi sredstvi, s katerimi razpolaga.
Ustanovitelj odgovarja za obveznosti zavoda subsidiarno do višine sredstev, ki so v proračunu Mestne občine Murska Sobota namenjena za delovanje Razvojnega centra.
14. člen
Presežek prihodkov nad odhodki sme zavod uporabiti le za opravljanje in razvoj dejavnosti.
O načinu pokrivanja morebitne izgube zavoda, ki je ni mogoče pokriti iz sredstev zavoda, odloča na osnovi predloga upravnega odbora ustanovitelj.
VII. AKTI ZAVODA
15. člen
Zavod ima statut, ki ga sprejme upravni odbor s soglasjem ustanovitelja, in druge splošne akte, katerih sprejem je v pristojnosti upravnega odbora oziroma direktorja zavoda.
VIII. PREHODNE IN KONČNE DOLOČBE
16. člen
Do imenovanja direktorja Razvojnega centra imenuje Mestni svet mestne občine Murska Sobota v.d. direktorja, ki mora imeti visoko izobrazbo.
17. člen
Direktor Razvojnega centra o svojem delu poroča ustanovitelju dvakrat letno.
18. člen
Zavod mora konstituirati upravni odbor in ostale organe zavoda ter sprejeti statut najkasneje v 6 mesecih po uveljavitvi tega odloka.
19. člen
Ta odlok začne veljati naslednji dan po objavi v Uradnem listu RS.

Odlok o spremembah in dopolnitvah Odloka o ustanovitvi Javnega zavoda Razvojni center za pospeševanje malega gospodarstva v Mestni občini Murska Sobota (Uradni list RS, št.75/06).  vsebuje naslednje prehodne in končne določbe:
6. člen
Ta odlok začne veljati naslednji dan po objavi v Uradnem listu Republike Slovenije.

